Anexa nr.5

la Hotărîrea Guvernului nr.1231/2018

**Normele de calcul al salariului pe oră (unitate de timp) pentru personalul antrenat în activitatea didactică în toate ramurile economiei naţionale**

|  |  |  |  |  |
| --- | --- | --- | --- | --- |
| **Contingentul din instituţiile de învăţămînt** | **Salariul pe unitate de timp, lei** | | | |
| **profesor universitar sau doctor habilitat** | **conferenţiar universitar sau doctor în ştiinţe** | **fără titlu sau grad ştiinţific** | |
| **cu studii superioare** | **cu studii profesional tehnice** |
| Elevi ai instituţiilor de învăţămînt extraşcolar, general şi profesional tehnic şi alte categorii de persoane asimilate acestora, care îşi fac studiile; muncitori angajaţi care deţin funcţii ce necesită studii medii de specialitate, cursanţi | 110 | 100 | 90 | 72 |
| Studenţi şi masteranzi | 160 | 136 | 104 | x |
| Doctoranzi, audienţi ai instituţiilor de perfecţionare şi recalificare a cadrelor, precum şi cadre didactice şi manageriale solicitante de grade didactice şi manageriale | 178 | 150 | 112 | x |
| Persoane care solicită acordarea cetăţeniei Republicii Moldova | 165 | 143 | 109 | x |

**Note:**

1. Salariile pe unitate de timp indicate la poziția 1 a prezentului tabel, proporțional timpului de muncă, se aplică:
2. la retribuirea muncii personalului care activează în cercuri, studiouri şi colective de amatori, inclusiv cu titlu „Model”;
3. la retribuirea muncii lucrătorilor din întreprinderi, instituţii şi organizaţii pentru conducerea practicii pedagogice, medicale şi de producţie a studenţilor şi elevilor instituţiilor de învăţămînt superior şi mediu de specialitate;
4. la retribuirea persoanelor care pozează în instituţiile de artă plastică şi în alte instituţii de învăţămînt, în următoarele mărimi:

- model nud – 27 lei;

- model îmbrăcat, în poziţie incomodă – 19 lei;

- model îmbrăcat pentru studierea anumitor părţi ale corpului şi pentru portret – 16 lei;

d) pentru însoţitorul elevilor transportaţi între localitatea de domiciliu a acestora şi instituţia de învăţămînt general în care îşi fac studiile.

2. Salariile pe unitate de timp indicate în prezentul tabel se aplică la:

a) salarizarea pe unitate de timp a specialiştilor, inclusiv cu statut de funcţionari publici, care dispun de dreptul de a presta muncă didactică în orele de program la locul de muncă de bază;

b) salarizarea pe unitate de timp a ofițerilor de informații şi securitate pentru orele predate la Institutul Național de Informații şi Securitate „Bogdan Întemeietorul Moldovei”, fără a fi eliberați de la exercitarea obligațiilor de bază.

3. Pentru personalul angajat la predarea cursurilor practice şi a altor cursuri similare în instituţiile de învăţămînt, plata muncii pe oră este cu 15 la sută mai mică decît salariile pe unitate de timp prevăzute în prezenta anexă.

4. Salariile pe unitate de timp pentru persoanele care deţin titlul onorific „Artist al poporului” se stabilesc în mărimile prevăzute pentru titlurile de profesor universitar sau doctor habilitat.

5. Persoanelor din corpul didactic auxiliar încadrate în procesul de instruire li se stabilesc salarii pe unitate de timp în mărime de 50 la sută din tarifele prevăzute pentru persoanele fără titlu ştiinţific.

6. Retribuirea muncii membrilor în juriile concursurilor, precum şi a recenzenţilor lucrărilor de concurs se efectuează conform salariilor pe unitate de timp prevăzute pentru personalul angajat la predarea cursurilor pentru studenţi.

7. Salarizarea membrilor Comisiei de examinare pentru evaluarea gradului de cunoaştere a prevederilor Constituţiei Republicii Moldova şi a limbii de stat se efectuează conform salariilor pe unitate de timp prevăzute în prezentul tabel pentru personalul angajat la predarea cursurilor pentru persoanele care solicită acordarea cetăţeniei Republicii Moldova.